《子瞻和予致斋诗有端向瓮间寻吏部老来惟欲醉为乡之句因送薄酒兼成斐章冀发笑也》
宋代·赵令铄

古人醉以酒，盖亦有所寓。一饮百忧忘，陶陶朝复暮。

公欲醉为乡，瓮间寻吏部。惜取青铜钱，浊醪安足酤。

敢窃好事名，聊资子云具。巧手斧鼻端，此情知有素。

作者简介：赵令铄（一○四八～？）字伯坚，太祖五世孙。神宗朝进士。累官至宝文阁待制。有《诗声集》，已佚。事见鲜于伯机《游高亭山广严院记》（《铁网珊瑚》卷五）、《宋史》卷二四七《子淔传》。今录诗二首。